REGULAMENTUL (CE) NR. 219/2008 AL COMISIEI
din 11 martie 2008
de modificare a Regulamentului (CE) nr. 423/2007 al Consiliului privind măsuri restrictive împotriva Iranului
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 423/2007 al Consiliului (1), și în special articolul 15 alineatul (1) litera (c),
întrucât:
(1)
Anexa IV la Regulamentul (CE) nr. 423/2007 enumeră persoane, entități și organisme identificate de Consiliul de Securitate al Organizației Națiunilor Unite sau de Comitetul pentru sancțiuni din cadrul Consiliul de Securitate al ONU, cărora li se aplică înghețarea fondurilor și a resurselor economice în temeiul regulamentului menționat anterior.
(2)
La data de 3 martie 2008, Consiliul de Securitate al ONU a decis să modifice lista persoanelor, entităților și organismelor cărora li se aplică înghețarea fondurilor și a resurselor economice. Anexa IV ar trebui modificată în consecință.
(3)
Articolul 8 litera (a), articolul 9 și articolul 11 litera (b) din Regulamentul (CE) nr. 423/2007 se referă la data la care persoana, entitatea sau organismul au fost identificate de către Comitetul pentru sancțiuni, Consiliul de Securitate al ONU sau de către Consiliu. Este necesar să se adauge data corespunzătoare fiecărei intrări.
(4)
Pentru a garanta eficiența măsurilor prevăzute de prezentul regulament, acesta trebuie să intre în vigoare imediat,
ADOPTĂ PREZENTUL REGULAMENT:
Articolul 1
Anexa IV la Regulamentul (CE) nr. 423/2007 se înlocuiește cu textul anexei la prezentul regulament.
Articolul 2
Prezentul regulament intră în vigoare la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 11 martie 2008.